উমৰাঙচুত বন্ধুসকলৰ সৈতে অৱসৰ বিনোদনৰ বাবে যোৱা গুৱাহাটী ইণ্ডিয়া আই আই এম টিৰ ছাত্ৰ বিকাশ ৰয় (১৯) জলপ্ৰপাতৰ পানীত পৰি ৰবিবাৰৰ পৰা নিখোজ হৈ থকাৰ পাছত আজি এছ ডি আৰ এফৰ উদ্ধাৰকাৰী দলে অভিযান চলাই ছাত্ৰজনৰ মৃতদেহ উদ্ধাৰ কৰে।
ঘটনাৰ বিৱৰণী অনুসৰি, দিয়ুঙমুখ আৰক্ষী থানাৰ অন্তৰ্গত উমৰাঙচুৰ ওচৰৰ পানীমুৰ জলপ্ৰপাতৰ নান্দনিক দৃশ্য চোৱাৰ বাবে বন্ধুসকলৰ সৈতে বিকাশ ৰয়ে বৰিবাৰে গুৱাহাটীৰ পৰা পানীমুৰলৈ আহিছিল। বন্ধুসকলৰ সৈতে জলপ্ৰপাতৰ সৌন্দৰ্য্য উপভোগ কৰি থকাৰ সময়তে হঠাৎ বিকাশ পিছলি পানীত পৰি যায়।
সকলোৰে সন্মুখতে সংঘটিত ঘটনাটোত আচৰিত হৈ পৰা বিকাশৰ বন্ধু সকলৰ মাজত হুৱাদুৱা লাগে আৰু আৰক্ষীক ঘটনা সন্দৰ্ভত খবৰ দিয়ে। খবৰ পাই আৰক্ষীৰ দল ঘটনাস্থলীত উপস্থিত হৈ অভিযান চলালেও ছাত্ৰজনৰ কোনোধৰণৰ শুংসূত্ৰ উলিয়াব নোৱাৰিলে।
আনহাতে, আৰক্ষীৰ লগতে পৰৱৰ্তী সময়ত দুৰ্ঘটনাটো সংঘটিত হোৱা স্থানত এছ ডি আৰ এফৰ উদ্ধাৰকাৰী দল উপস্থিত হয় অভিযান চলাই। প্ৰায় দীৰ্ঘসময়ৰ অভিযানৰ অন্তত উদ্ধাৰকাৰী দলটোৱে আজি ছাত্ৰজনৰ মৃতদেহটো উদ্ধাৰ কৰিবলৈ সক্ষম হয়।
ছাত্ৰজনৰ মৃতদেহ উদ্ধাৰ হোৱাৰ লগে লগে পৰিয়ালৰ লগতে পানীমুৰৰ স্থানীয় জনসাধাৰণৰ মাজতো শোকাকুল পৰিবেশে বিৰাজ কৰে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
গান্ধীৰ ৰাজ্যত বিপৰ্যস্ত কংগ্ৰেছ; কিয় গুজৰাটৰ নিৰ্বাচনী ইতিহাসৰ আটাইতকৈ বেয়া ফলাফল কংগ্ৰেছৰ?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
